b'\n_START_ARTICLE_\nEkotip\n_START_PARAGRAPH_\nEkotip je populacija neke vrste organizmov, ki se fenotipsko razlikuje od druge populacije iste vrste \xc5\xbeive\xc4\x8de v druga\xc4\x8dnih razmerah okolja, kot so druga\xc4\x8dna sestava biocenoze in druga\xc4\x8dne talne ter podnebne razmere. Predstavniki razli\xc4\x8dnih ekotipov se lahko razlikujejo po barvi, velikosti, obliki, fiziolo\xc5\xa1kih procesih itd. Osebki, ki pripadajo razli\xc4\x8dnim ekotipom, se lahko medsebojno kri\xc5\xbeajo brez negativnih posledic za plodnost._NEWLINE_Ekotip nastane pod vplivom dolgotrajnega delovanja ekolo\xc5\xa1kega dejavnika. Primer populacije ekotipa je rman, ki \xc5\xbeivi v razli\xc4\x8dnih razmerah okolja in se med seboj razlikujejo po rasti in odpornosti na nizke temperature.'